2017. gada 6. jūnijā Noteikumi Nr. 297

Rīgā (prot. Nr. 29  51. §)

**Grozījumi Ministru kabineta 2014. gada 3. jūnija noteikumos Nr. 277 "Latvijas Republikas Uzņēmumu reģistra informācijas izsniegšanas noteikumi"**

Izdoti saskaņā ar

likuma "Par Latvijas Republikas

Uzņēmumu reģistru"

4.10 panta sesto un astoto daļu

Izdarīt Ministru kabineta 2014. gada 3. jūnija noteikumos Nr. 277 "Latvijas Republikas Uzņēmumu reģistra informācijas izsniegšanas noteikumi" (Latvijas Vēstnesis, 2014, 113. nr.) šādus grozījumus:

1. Papildināt 2. punktu aiz vārdiem "pieprasīšanas un izsniegšanas kārtību" ar vārdiem "kā arī samaksas kārtību par informācijas izsniegšanu".

2. Papildināt noteikumus ar 3.6. apakšpunktu šādā redakcijā:

"3.6. speciāla datu atlase un apstrāde."

3. Izteikt 14. punktu šādā reakcijā:

"14. Reģistrācijas lietas apskatei dokumentu kopijas un gada pārskatus izsniedz un speciālo datu atlasi un apstrādi veic atbilstoši informācijas pieprasījumā norādītajam."

4. Svītrot 17.4. apakšpunktu.

5. Aizstāt 17.5. apakšpunktā vārdu "izziņu" ar vārdu "informāciju".

6. Izteikt 23. punktu šādā redakcijā:

"23. Ja standartizētās izziņas pieprasītājs izziņu pieprasa, izmantojot Uzņēmumu reģistra pārziņā esošo speciālo tiešsaistes formu, Uzņēmumu reģistrs standartizēto izziņu izsniedz elektroniski. Ja Uzņēmumu reģistra rīcībā ir pietiekami resursi, tiešsaistē var nodrošināt arī citus informācijas sniegšanas pakalpojumus."

7. Izteikt 25. punkta ievaddaļu šādā redakcijā:

"25. Uzņēmumu reģistrs speciālo datu atlasi un apstrādi veic ne ilgāk kā 30 dienu laikā, bet informāciju izsniedz šādos termiņos:".

8. Izteikt 25.5. apakšpunktu šādā redakcijā:

"25.5. cita veida izziņu par informāciju no reģistrācijas lietas – triju darbdienu laikā;".

9. Izteikt 25.6.2. apakšpunktu šādā redakcijā:

"25.6.2. no reģistrācijas lietas – divu darbdienu laikā (izmantojot tiešsaistes pakalpojumu) vai triju darbdienu laikā (neizmantojot tiešsaistes pakalpojumu);".

10. Izteikt 25.7. apakšpunktu šādā redakcijā:

"25.7. gada pārskatu elektroniskā veidā – divu darbdienu laikā;".

11. Papildināt III nodaļu ar 27.1 punktu šādā redakcijā:

"27.1 Speciālo datu atlasi un apstrādi Uzņēmumu reģistrs veic tikai elektroniski, izmantojot specializētas sagatavošanas metodes (programmas)."

12. Papildināt 29.1. apakšpunktu aiz vārdiem "Uzņēmumu reģistrā" ar vārdiem un skaitli "(izņemot šo noteikumu 33.1 punktā minēto gadījumu)".

13. Papildināt IV nodaļu ar 33.1 un 33.2 punktu šādā redakcijā:

"33.1 Publiskās personas un iestādes par speciālo datu atlasi un apstrādi maksā saskaņā ar Uzņēmumu reģistra maksas pakalpojumu cenrādi.

33.2 Ja speciālā datu atlase un apstrāde tiek veikta mazāk nekā triju stundu laikā, Uzņēmumu reģistrs saņemto maksu par pakalpojumu pieprasītājam neatmaksā."

Ministru prezidents Māris Kučinskis

Tieslietu ministrs Dzintars Rasnačs